Hesari julkaisi sunnuntaina laajan jutun miehille suunnatuista seksiroboteista. Robotit ovat aidon naisen näköisiä. Niiden kanssa siis rakastellaan tai pussaillaan tai niiden päälle pissataan.

Artikkelin kirjoittaja oli mies. Nykymiehet ovat naisia saadakseen omaksuneet nöyristelevän puhetavan, joissa miesten seksuaalisuus täytyy aina kuvata säälittävänä, naurettavana ja likaisena. Siksi juttu oli koomisen jeesusteleva.

Hesari oli haastatellut robottietiikan tutkijaa Kathleen Richardsonia, joka johtaa kampanjaa seksirobottien kieltämiseksi. Richardson käytti seksirobotteja vastustaessaan – faktojen jälkeiseen aikaamme sopivasti – feministien stiiknafuulia-sanaa ”sukupuolittunut valtajärjestelmä”. Hänen mukaansa seksirobotit ”esineellistävät naista” ja ne on suunnattu miehille, jotka ”haluavat täydellisen vallan kumppaniinsa”.

Täydellinen valta? Esineellistäminen? Kuulostaa tutulta. Seksirobotteja on nähkääs ollut olemassa jo vuosisatoja ja ne on suunnattu lähinnä naisille. Näiden hieromasauvojen kauppa on miljardibisnes, ja kotirouvat järjestävät Tupperware-kutsuja, joissa kaupataan dildoja ja juodaan pakuriteetä.

Ja juuri niillä hieromasauvoilla nainen esineellistää miestä. Dildon käyttäjällähän on täydellinen valta seksikumppaniinsa.

Kun Hesarin jutussa paheksuttiin sitä, että miehet haluavat seksiroboteilleen kasvot, niin naiset taas eivät halua. Miehet on typistetty pelkiksi siittimiksi. Toki nainen voi fantasioida masturboinnin aikana mistä huvittaa, vaikka pääministerin Terrafame-piposta tai kahdeksasta hevosesta. Tai molemmista. Silti dildojen muoto ja ulkonäkö jäljittelee miehen siitintä. Hieromasauvat ovat siis myös pahemmanlaatuista kulttuurista omimista.

Tuota miesten esineellistämistä ja typistämistä pelkäksi penikseksi Hesari ei tietenkään noteeraa. Viimeksi heinäkuussa Hesarin NYT-liitteessa esiteltiin täysin kritiikittä ja ylistäen suomalaiskeksintö, puusta tehty hieromasauva. Puudildon tekijä oli saanut tukea verorahoista eli Tekesiltä.

Vastaava puupimppi tai pumpattava Barbara olisi saanut aikaan korkeintaan hihittelevän artikkelin, jossa miehen seksuaalisuus olisi kuvattu taas vallanhaluisena ja mies säälittävänä reppanana.

Jos seksirobotteja tai turpeesta tehtyjä ekovaginoita myytäisiin edes murto-osa dildojen määrästä, olisi heti joku yliopiston mutu-tutkija selittämässä sen naisia alistavaksi.

Eivät seksirobotit ketään esineellistä. Ne ovat hyvä keino auttaa meitä miehiä, jotka emme muuten saa seksiä. Lisäksi seksirobotit ovat oiva tapa vähentää esimerkiksi pedofilian uhreja. Noin 2-5 prosentilla miehistä on pedofiilisiä taipumuksia. Varovaisenkin arvion mukaan Suomessa on ainakin 40 000 pedofiiliä. Ja pedofiili ei siis ole rikollinen. Lasten hyväksikäyttäjä on. Sivistysvaltiossa ei ole ajatuspoliiseja. Joten kenenkään ei pitäisi valvoa, vaikka joku fantasioisi panevansa Nalle Puhia, Nasun katsellessa vieressä.

Aiempi moraalipaniikin kohde, pornografia, on jo ollut isoksi hyödyksi. Se on antanut mahdollisuuden seksiin niille, joilla on vaikeuksia löytää kumppania tai saada fetissiensä mukaista seksiä parisuhteessaan. Maissa, joissa porno on sallittua, on huomattavasti vähemmän raiskauksia kuin pornon kieltävissä valtioissa.

Dildot ovat loistava keksintö, seksirobotit vielä parempi. Ne antavat yksinäisille mahdollisuuden toteuttaa seksuaalisuuttaan.

Hienointa on, että miehet – toisin kuin dildoja ostavat naiset – eivät halua vain haaroväliä. Miehet haluavat kasvot, miehet haluavat koko naisen. Naisille me miehet taas olemme pelkkiä siittimiä.

Siinä missä naiset ovat oikeutettuja hieromasauvoihinsa, miesten pitää olla ihan samalla tavalla oikeutettuja seksirobotteihin. Ja robotteja saavat tietysti käyttää myös naiset ja dildoja miehet.

Kaikki maailman runkkarit yhtykää! Robotteihin.